อเลสซานโดร ฟลอเรนซี

อเลสซานโดร ฟลอเรนซี (; เกิดวันที่ 11 มีนาคม ค.ศ. 1991) เป็นนักฟุตบอลชาวอิตาลี เล่นในตำแหน่งกองกลาง และแบ็กขวา โดยเล่นให้กับสโมสรฟุตบอลโรมา และทีมชาติอิตาลี.

ฟลอเรนซีเริ่มต้นเป็นนักฟุตบอลอาชีพกับสโมสรฟุตบอลโรมาในปี ค.ศ. 2011 และเขาได้ถูกส่งไปลับฝีเท้าที่สโมสรฟุตบอลโครโตเน่ ในปี 2011-2012 ในระดับนานาชาติ เขาเป็นหนึ่งในทีมชาติอิตาลี ชุดอายุไม่เกิน 21 ปี ซึ่งสามารถคว้าอันดับสองในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 ต่อมาเขาได้ถูกเลือกให้เป็นหนึ่งในตัวแทนของทีมชาติอิตาลีในการแข่งขันฟุตบอลชิงแชมป์แห่งชาติยุโรป 2016

ผลผลิตจากชุดเยาวชน ของโรมา ฟลอเรนซีได้ลงสนามในการแข่งขันเซเรียอาครั้งแรก ในนัดที่ชนะ 3-1 กับซัมป์โดเรีย ในวันที่ 22 พฤษภาคม ค.ศ. 2011 โดยถูกเปลี่ยนตัวกับเจ้าชายหมาป่า ฟรานเชสโก้ ต๊อตติ

ในช่วงฤดูร้อนของปี ค.ศ. 2011 ฟลอเรนซีได้ถูกส่งแบบยืมตัวไปยังสโมสรฟุตบอลโครโตเน่ในเซเรียบี เขาได้ลงสนามครั้งแรกกับโครโตเน่ในวันที่ 27 สิงหาคม ค.ศ. 2011 โดยสามารถยิงประตูในบ้านได้ ในนัดที่แพ้ให้กับลิวอร์โน 2-1
เมื่อวันที่ 22 มิถุนายน ค.ศ. 2012 โครโตเน่ได้ใช้สิทธิ์ในสัญญายืมตัว โดยซื้อสิทธิ์การเป็นเจ้าของร่วม(Co-Ownership) ในราคา 250,000 ยูโร, ถึงอย่างไรก็ตามเมื่อวันที่ 6 กรกฎาคม ค.ศ. 2012 โรมาได้ทำการซื้อสิทธิ์การเป็นเจ้าของร่วม(Co-Ownership) กลับมา ซึ่งเป็นเงิน 1.25 ล้านยูโร

ฟลอเรนซีได้ลงเล่นนัดแรกในเซเรียอาฤดูกาล 2012-13 ในฐานะตัวสำรองในครึ่งหลังของเกมที่เสมอ 2-2 กับคาตาเนีย ในวันที่ 26 สิงหาคม ค.ศ. 2012 และหลังจากนั้นเขาได้เป็นตัวจริงในนัดที่ชนะอินเตอร์มิลาน 3-1 ในสัปดาห์ต่อมา ซึ่งเขาสามารถทำประตูแรกของเขาในเสื้อโรมาได้สำเร็จ ฟลอเรนซีลงเล่นจนจบฤดูกาลแรกของเขา ซึ่งลงเล่นไปถึง 36 นัด และทำได้ 3 ประตู, เมื่อวันที่ 31 กรกฏาคม ค.ศ. 2013 ฟลอเรนซีทำประตุและช่วยประตูในนัดที่ชนะ 3-1 กับ MLS All-stars ใน 2013 MLS All-Star Game โดยเขาได้มีชื่อใน MLS All-Star Game MVP

ในเซเรียอาฤดูกาล 2013-2014 ฟลอเรนซีได้ช่วยให้โรมาได้ที่ 2 ทำให้โรมากลับเข้ามาเล่นในรายการยูฟ่าแชมเปียนส์ลีก เป็นครั้งแรกนับตั้งแต่ ฤดูกาล 2010–2011 ฟลอเรนซียังเป็นส่วนสำคัญในชัยชนะทั้งสิบนัดของโรมา ตั้งแต่ต้นฤดูกาล โดยสามารถทำประได้ในนัดที่เจอกับลิวอร์โน, ปาร์มา, โบโลญญา และอินเตอร์มิลาน เมื่อวันที่ 12 มกราคม ค.ศ. 2014 ฟลอเรนซีทำประตูได้อย่างยอดเยี่ยมด้วยจักรยานอากาศ ยิงประตูแรกให้กับโรมาในนัดที่ชนะ 4-0 ของ Roma กับเจนัว โดยฟลอเรนซีเล่นในเซเรียอาฤดูกาลนี้ไป 36 นัด จากทั้งหมด 38 นัด

ฟลอเรนซีได้ลงเล่นนัดแรกในเซเรียอาฤดูกาล 2014-15 เมื่อวันที่ 30 สิหาคม ค.ศ. 2014 ในฐานะตัวสำรองในครึ่งหลังในนัดที่ชนะฟีออเรนตีนา 2-0 จากนั้นเขาก็ได้เป็นตัวจริงในนัดที่ชนะเอ็มโปลี 0-1 เมื่อวันที่ 13 กันยายน ค.ศ. 2014 ฟลอเรนซีได้ลงเล่นรายการยูฟ่าแชมเปียนส์ลีกเป็นครั้งแรกในฐานะตัวสำรอง โดยเปลี่ยนกับฮวน อิตูร์เบ้ ที่ได้รับบาดเจ็บ ในนัดที่ชนะ 5-1 กับซีเอสเคเอ มอสโก ในรอบแบ่งกลุ่ม เมื่อวันที่ 17 กันยายน ค.ศ. 2014 ฟลอเรนซียิงประตูแรกของเขาในฤดูกาล ในนัดที่โรมาชนะ 2-0 กับกายารี่ โดยมีมัตเตีย เดสโตร เป็นผู้เปิดบอลมาให้

เมื่อวันที่ 16 กันยายน ค.ศ. 2015 ฟลอเรนซียิงประตูได้ไกลถึง 50 หลา ใส่แชมป์เก่าบาร์เซโลนา เมื่อเขาเห็นผู้รักษาประตูออกห่างจากประตู ในยูฟ่าแชมเปียนส์ลีก รอบแบ่งกลุ่ม ส่งผลให้ตีเสมอ 1-1 ซึ่งประตูนี้ทำให้เขาได้รับการเสนอชื่อเป็นหนึ่งในสามคนสุดท้ายสำหรับรางวัล 2015 FIFA Puskás Award

เมื่อวันที่ 27 ตุลาคม ค.ศ. 2016 ฟลอเรนซีได้รับบาดเจ็บเส้นเอ็นไขว้หน้าหัวเข่าซ้ายในนัดที่ชนะซาสซูโอโล่นอกบ้าน 3-1 ทำให้เขาต้องไปพักรักษาอย่างน้อยสี่เดือน เมื่อวันที่ 17 กุมภาพันธ์ ค.ศ. 2017 ฟลอเรนซีถูกตัดสิทธิ์ในนัดที่เหลือของฤดูกาล จากการที่ได้รับบาดเจ็บอีกครั้งในสัปดาห์แรกที่เขากลับมาฝึกซ้อม เมื่อวันที่ 16 กันยายน ค.ศ. 2017 เขาได้กลับมาในนัดที่โรมาเปิดบ้านชนะเฮลลาส เวโรนา 3-0

เมื่อวันที่ 14 พฤศจิกายน ค.ศ. 2012 ฟลอเรนซีได้ลงสนามนัดแรกของเขากับทีมชาติอิตาลี ภายใต้การคุมทีมของเซซาเร่ ปรันเดลลี่ ในนัดกระชับมิตรที่พบกับฝรั่งเศส

ฟลอเรนซีเป็นส่วนหนึ่งของทีมชาติอิตาลี ชุดอายุไม่เกิน 21 ปี ที่ไปแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013ที่ประเทศอิสราเอล ในนาม "อัซซูรินี่" ซึ่งผ่านการแข่งขันมาจนถึงรอบชิงชนะเลิศ โดยแพ้ 4-2 ให้กับทีมชาติสเปน ชุดอายุไม่เกิน 21 ปี โดยฟลอเรนซีทำประตูได้เพียงประตูเดียวในการแข่งขัน ซึ่งทำได้ในรอบแบ่งกลุ่ม ที่ได้ชัยชนะเหนือประเทศเจ้าบ้าน 4-0

เมื่อวันที่ 15 ตุลาคม ค.ศ. 2013 ฟลอเรนซียิงประตูแรกของเขาในการแข่งขันในศึกฟุตบอลโลกรอบคัดเลือกกับอาร์เมเนียที่จบลงด้วยผลการแข่งขัน 2-2 ที่สนามสตาดีโอซานเปาโลในเนเปิลส์ ฟลอเรนซีไม่ถูกเลือกอยู่ในรายชื่อการทำทีมของเซซาเร่ ปรันเดลลี่ ในฟุตบอลโลก 2014

เมื่อวันที่ 30 สิงหาคม ค.ศ. 2014 หัวหน้าโค้ชทีมชาติอิตาลีคนใหม่อันโตนิโอ คอนเต้ ได้ใส่ชื่อของฟลอเรนซีในตัวจริงของการแข่งขันฟุตบอลชิงแชมป์แห่งชาติยุโรปรอบคัดเลือก เมื่อวันที่ 31 พฤษภาคม ค.ศ. 2016 เขาได้รับเลือกให้เป็นหนึ่งใน 23 คน จากคอนเต้ สำหรับการแข่งขันฟุตบอลชิงแชมป์แห่งชาติยุโรป 2016

ฟลอเรนซีเป็นนักเตะที่ใจสู้ ฉลาดรอบคอบ และเป็นนักเตะที่มีการเล่นหลากหลายมาก แม้ว่าตอนแรกเขาจะเล่นในตำแหน่งกองกลางตัวกลาง แต่เขาก็สามารถเล่นได้ทุกที่ในตำแหน่งกองกลาง และเขายังสามารถเล่นในตำแหน่งปีกได้ และแม้กระทั่งเป็น
ฟูลแบ็ก หรือวิงแบ็กตลอดการค้าแข้งของเขา ฟลอเรนซีเป็นนักเตะที่รวดเร็ว แข็งแรง และขยันเป็นอย่างมาก เขามีประสิทธิ์ภาพในการช่วยเหลือทีมทั้งในเกมรุก และเกมรับ ด้วยฝีเท้า และความอึดของเขา เมื่อเขาเล่นในตำแหน่งกองกลางตัวรุก เขาแสดงให้เห็นถึงความสามารถในการสร้างสรรค์เล่นเกมรุกของเขา เขามีพรสวรรค์ด้านเทคนิค การจ่ายบอล และการเปิดบอลจากริมเส้น และแม้ว่าเขาจะมีขนาดตัวที่เล็ก แต่เขาก็เล่นลูกกลางอากาศได้อย่างมีประสิทธิภาพ เขายังเป็นกองหน้าที่ดี และเล่นลูกนิ่งได้อย่างแม่นยำ ฟลอเรนซีได้อ้างว่าเซสก์ ฟาเบรกัส เป็นไอดอลของเขา

โรม่า

อิตาลี ชุดอายุไม่เกิน 21 ปี